Drie beseer ná ontploffing in Pta-Wes(Foto verskaf deur Emer-G-Med) ŉ 50-jarige man het kritieke beserings opgedoen en twee ander persone is beseer toe ŉ elektriese transformator in die nywerheidsgebied van Pretoria-Wes ontplof het. Emer-G-Med is net ná 12:00 na die toneel ontbied. “Die drie mans was glo besig met instandhoudingswerk aan die transformator toe dit ontplof het.” Die man, wat kritieke beserings opgedoen het, is met ŉ Netcare 911-helikopter na ŉ spesialis-fasiliteit geneem. Die twee ander mans het ingryping op die toneel benodig voor hulle met ambulanse na nabygeleë hospitale geneem is vir verdere behandeling.